සමස්ත තරගාවලියේ ප්‍රසාද ලකුණු 35බැගින් රැස් කළ ශෙහාන් පතිරණගේ නායකත්වයෙන් යුතු ඌව වයිපර්ස්, රෝහිත රාජපක්ෂගේ නායකත්වයෙන් යුතු සෙන්ට්‍රල් කිංග්ස් පිල හා ශ්‍රීනාත් සූරියබණ්ඩාරගේ නායකත්වයෙන් යුතු සදර්න් ෂාක්ස් පිල සමස්ත තරගාවලියේ සම තුන්වැනි ස්ථානයට හිමිකම් කීහ.තරගාවලියේ වැඩිම උත්සාහක දිනුම් සංඛ්‍යාවක් වාර්තා කළ විදෙස් ක්‍රීඩකයා ලෙස නෝදර්න් ග්ලැඩියේටර්ස් පිලේ ටොන්ගා ජාතික ඩේවිඩ් හලා ෆනුවා ද, වැඩිම උත්සාහක දිනුම් සංඛ්‍යාවක් වාර්තා කළ දේශීය ක්‍රීඩකයා ලෙස සෙන්ට්‍රල් කිංග්ස් පිලේ අනුරුද්ධ විල්වර ද ක්‍රීඩා ඇමැති මහින්දානන්ද අලුත්ගමගේ මහතා අතින් සම්මාන දිනාගත්හ.සමස්ත ශූරතාව දිනූ වෙස්ටර්න් වොරියර්ස් කණ්ඩායමට කාල්ටන් කුසලානය සමග රුපියල් මිලියන 2.5ක මුදල් ත්‍යාගයක් හිමිවූ අතර නෝදර්න් ග්ලැඩියේටර්ස් පිලට අනුශුරතාව සමග රුපියල් මිලියන 1.5ක මුදල් ත්‍යාගයක් හිමිවිය.